Τουρισμός+και+Παραλίες

Επιστροφή στα θέματα ΚΕΡΚΥΡΑΣ

ΔΕΙΤΕ ΠΛΗΡΟΦΟΡΙΕΣ ΓΙΑ ΠΑΡΑΛΙΕΣ ΚΑΙ ΧΩΡΙΑ ΤΗΣ ΚΕΡΚΥΡΑΣ
Μπαρμπάτι Το ίδιο το Μπαρμπάτι είναι ένα μικρό και ήσυχο χωριουδάκι, δημοφιλές για τα κρυστάλλινα γαλάζια νερά του και την τεράστια παραλία του με άσπρο βότσαλο. Στην παραλία μπορείτε να κάνετε όλων των ειδών τα θαλάσσια σπορ (αλεξίπτωτο, τζέτσκι, θαλάσσιο σκι, μπανάνες κλπ), ή να νοικιάσετε μια βάρκα για να εξερευνήσετε τις πανέμορφες μικρές παραλίες της βορειοανατολικής ακτής.Υπάρχουν πολλές ταβέρνες και εστιατόρια με καταπληκτική θέα στο απέραντο γαλάζιο του Ιονίου, με μια μεγάλη ποικιλία σε μαγειρευτά, φρέσκα ψάρια και ψαρικά μέχρι πίτσα και μεσογειακή κουζίνα. Πέρα από τις οικογενειακές ταβέρνες υπάρχουν και αρκετά μπαράκια και beach bars για ποτό και νυχτερινή ζωή.

Αχαράβη Η παραλία της Αχαράβης είναι αρκετά μεγάλη και εκτείνεται σε απόσταση των 3 χλμ περίπου. Το καλύτερο στοιχείο αυτής της παραλίας, είναι ότι είναι τόσο μεγάλη που δίνει την δυνατότητα ενός πιο ήρεμου και απομονωμένου σημείου για να απολαύσει κανείς το μπάνιο του. Με τα χρόνια, η Αχαράβη, προτιμάται όλο και περισσότερο από οικέγενειες, προσφέροντας ένα καταφύγιο δροσιάς και ηρεμίας. Υπάρχουν αρκετά εστιατόρια, προσφέροντας τις καλύτερες ελληνικές, θαλασσινές γεύσεις

Αλμυρός Ο Αλμυρός είναι μία εξαιρετικά μεγάλη παραλία. Στο κέντρο της, παρατηρείται μεγάλη τουριστική ανάπτυξη με ξενοδοχεία και μπαρ. Προχωρώντας προς τα άκρα της, είναι αρκετά πιο ήρεμα και απομονωμένα.

Η παραλία του Αλμυρού προσφέρει υπέροχη θέα, με τα βουνά της Αλβανίας από τα δεξιά. Η παραλία είναι αμμώδης, χωρίς όμως να λείπουν και μερικά βότσαλα, και συχνά σηκώνονται μεγάλα κύματα.

Κασσιόπη Η παραλία Μπαταριά-Κασσιόπη είναι από τις πιο γραφικές παραλίες της Κέρκυρας. Τα κυμματιστά βράχια στον μακρυνό ορίζοντα από τη μία και τα Αλβανικά όρη από την άλλη, δείχνουν μαγευτικά στην απόσταση, συνθέτοντας ένα τέλειο τοπίο.

Με την πρώτη ματιά, νομίζει κανείς ότι θα συναντήσει ένα κομψό και ήρεμο μέρος. Με το που προχωρήσει όμως κανείς έξω από τα στενά σοκάκια, θα αντικρύσει βάρκες και σκάφη όλων των μεγεθών, στον κόλπο του χωριού.

Γλυφάδα

Από τις πιο δημοφιλείς παραλίες του νησιού, η Γλυφάδα βρίσκεται 17 χλμ δυτικά της πόλης της Κέρκυρας. Η μεγάλη αμμουδερή παραλία περιστοιχίζεται από κατάφυτους γκρεμούς και βραχώδεις σχηματισμούς που καταλήγουν σε κρυστάλλινα νερά. Ξαπλώστρες, ομπρέλες, θαλάσσια σπορ, ποικίλα καταλύματα, καταστήματα και ταβέρνες υπάρχουν στην παραλία της Γλυφάδες.

Χαλικούνας!!! Η παραλία του Χαλικούνα βρίσκεται νότιοδυτικά της Κέρκυρας και δρα σαν προστατευτικό μαξιλαράκι για την υπέροχη και πάντα γαλήνια Λίμνη Κορισσίων, προστατεύονάς την από τις αναταράξεις της ανοιχτής θάλασσας.

Η ξακουστή Λίμνη Κορισσίων είναι η φωλιά και το καταφύγιο για πάνω από εκατό είδη πτηνών, όπως πελαργοί, καθώς και σπάνιων λίμνιων πτηνών. Είναι ακόμα γνωστό ότι πολλά από αυτά τα πτηνά που βρίσκονται υπό τον κύνδυνο της εξαφάνισης, επισκέπτονται τη λίμνη για να γεννήσουν στις ελώδεις ακτές της.

Υπάρχει μία μικρή ξύλινη γέφυρα, που επιτρέπει το περάσμα στην απέναντι όχθη, στο σημείο εκείνο, όπου η λίμνη επικοινωνεί και ξεχύνεται μέσα στη θάλασσα. Στη γύρω περιοχή εκτείνεται ένα πυκνό δάσος από εντυπωσιακούς κέδρους. Το καλύτερο χαρακτηριστικό της παραλίας της Χαλικούνας, είναι οι μαλακοί αμμώδεις λόφοι.

Επίσης, η παραλία είναι σχετικά λιγότερο πολυπληθής, σε σχέση με τις υπόλοιπες παραλίες της Κέρκυρας. Η είσοδος στην παραλία είναι ιδιαίτερα βραχώδης και είναι αξιοπρόσεκτο, πως αυτή η έντονα βραχώδης πρόσοψη, δίνει τη θέση της στην απαλή αμμώδη παραλία, λίγα μέτρα μετα.

Σιδάρι (Κανάλ ντ΄ αμούρ!!!)

Το Σιδάρι έχει γίνει παγκοσμίως γνωστό λόγω της περίφημης διώρυγας του Έρωτα, του **Canal d’Amour** που βρίσκεται εκεί.

Το Canal d’Amour είναι μια μικρή αλλά πανέμορφη παραλία που βρίσκεται ανάμεσα σε λευκούς σμιλεμένους βράχους και βρέχεται από τα κρυστάλλινα νερά του Ιονίου.

Η παραλία είναι πολύ μικρή οπότε συνήθως γίνεται ένας μικρός πόλεμος για το ποιοι θα προλάβουν να πιάσουν το λίγο χώρο που υπάρχει. Οι υπόλοιποι θα πρέπει να αρκεστούν στο να τραβούν φωτογραφίες, να καθίσουν στα βράχια δίπλα από την παραλία ή να επισκεφτούν το διπλανό τεράστιο ξενοδοχείο – θέρετρο που έχει πισίνες και στεγάζει συνήθως όσους δε βρίσκουν θέση στην παραλία.

Τα βράχια στο Canal d’Amour είναι πολυφωτογραφημένα και συνήθως απεικονίζονται σε πολλά ταξιδιωτικά περιοδικά. Πρόκειται για μια συστοιχία από αμμώδη βράχια που υψώνονται μέσα από τα νερά και φέρουν περίεργους σχηματισμούς λόγω της διάβρωσης από νερό και αέρα. Ανάμεσα στα βράχια υπάρχει πάντως ένα μεγάλο μονοπάτι που μπορεί κανείς να περπατήσει ή απλά να ξεκουραστεί και να κάνει ηλιοθεραπεία. Το Canal d’Amour το επισκέπτονται όχι μόνο ερωτευμένοι και ζευγάρια, αλλά και λάτρεις των καταδύσεων, καθώς η περιοχή έχει πολλές υπόγειες θαλάσσιες σπηλιές. Από την πόλη της Κέρκυρας και τα Γουβιά ξεκινούν μικρά πλοία με γυάλινο πάτο που φτάνουν στο Σιδάρι και στο Canal d’Amour, δίνοντας την ευκαιρία στους επισκέπτες να θαυμάσουν το βυθό της Κέρκυρας.